بلژيک

بلژيک رسمي نام ٚ أمرأ بلژيک ٚ کارکيايي (هؤلندي: Koninkrijk België)، (فرانسوي: Royaume de Belgique)، (آلماني: Königreich Belgien) ایتا کۊچي کيشور ايسه کي اۊرۊپا خۊرخۊس ٚ ور نهأ. أ کشور کلسيا جه هؤلند ٚ أمرأ، خۊرتاو ٚ جه آلمان ٚ أمرأ، خۊرتاوي نسا جه لۊکزامبۊرگ ٚ أمرأ، نسا جه فرانسه أمرأ ؤ جه خۊرخۊس ٚ ور ني کلسيا دریا أمرأ سامانسر دأره. بلژیک ٚ مساحت ۳۰,۶۸۹ کیلۊمتر مۊربع ایسه. بلژیک ٚ پایتخت برۊکسل ايسه ؤ أن ٚ جمعیت طبق ۲۰۲۴ سال ٚ سرشۊماری آمار ۱۱,۷۶۳,۶۵۰ تن ایسه. بلژيک ٚ کيشور سۊته رسمي زوان دأره ؤ هۊلندي ؤ فرانسوي ؤ آلماني جه أن ٚ رسمي زوانان ايسد. بلژیک ایتا کشور ایسه کی بین سۊته نژادی جرگه دوخاله بؤبؤ. ایتا جرگه هۊلندی زوان أمره گب زنیدی کی به اصطلاح اوشانه فلِمیش (اینگیلیسی: Flemish) دوخانیدی و پنج تا کلسیایی اوستانان مئن زندگی کونید ؤ ۵۹ درصد جه بلژيک ٚ جمعيت ايسد. ایتا جرگه ده فرانسوی زوان کی اوشان ۴۰ درصد جه بلژيک ٚ جمعیت ایسید و پنج تا نسایی استان مئن زندگی کونید. ۱ درصد جه بلژيک ٚ مردۊم ني آلماني زوان ٚ أمرأ گب زنئده ؤ بلژيک ٚ خۊرتاو ايساده. بلژیک ٚ پاتخت برۊکسل ني فرانسوی زوان ٚ بخش ٚ مئن نهأ. بلژیک سال ۱۹۵۸ مئن اوروپا ایجایی سازمان مئن عضو بؤبؤ و جه سال ۱۹۹۹ عضو شینگن پیمان و اونه واحد پولی به یؤرؤ تغییر بوگود. سربس